මං උදව් කරන්නංකො ඔයාලට.....ජනූ දුවගෙන ගියා කුරුමිණියව ගෙනියන කූඹි කට්ටිය ළගට...දෙන්ඩ මං ඔයාලට කුරුමිණියව ගෙනිහින් දෙන්නං...ජනූ කුරුමිණියව අතට ගත්ත...හදිසියේ තමන්ගෙ හිද මත තිබුණු අපූරු කෑම අතුරුදහන් වුණු බව දැණුන කූඹි කණ්ඩායම හොඳටම කළබල වුණා....පේළිය පැනල හිස් හැරුණ අතේ යන්ඩ ගත්ත...හා හා මෙහෙ මෙහෙ.....මං මෙයාව ගිහින් දෙන්නං......ඔයාල ගිහින් දැන් වෙන මොනව හරි අරන් එන්ඩ....ජනූ කූඹි රැළට උපදෙස් දීල කුරුමිණියව අරන් ගිහින් බිත්තිය මුල්ලෙ තැන්පත් කළා...හැබැයි ආයෙ හිටපු තැනට එනකොට කළබල වුණු කූඹි කණ්ඩායම නිසා ටිකෙන් ටික මුලු කූඹි රැලම කලබල වෙලා...අනේ අනේ......